آمریکا بیرلشمیش دؤولتلرین‌ده‌کی میشیگان دؤولت اونیورسیته‌سینه ۱۲۹ ایل اؤنجه باغیشلانان ۵۰۰ ایللیک اینکا قیزی مومیاسی، بولیوی‌یه  گئری گؤندریلدی.
بولیوی مدنیت باخانی ویلما آلانوکا، سون ایللرده حکومتین یاسادیشی یوللاردان قاچیریلان چوخ ساییدا آرکئولوژیک اثری گئری گتیردیگینی ایفاده ائد‌رک،
"ایلک دفعه اینکا دؤوروندن بیر مومیا گئری گتیریلدی" دئدی.
میشیگان دؤولت اونیورسیته‌سین‌دن امکلی آنتروپولوژی پروفسورو ویلیام آ. لویس، مومیایا پرنس آدینین وئریلدیگینی آنجاق اونون حقیقتا پرنسس اولوب اولمادیغینی بیلمه‌دیکلرینی قید ائتدی.
لویس، مومیانین یانین‌دا اولان صندل، کیچیک گیل قاب و موختلیف بیتکیلرین قوتسال بیر اؤنمه صاحب اولابیله‌جگینی وورغولادی.
اینکا قیزینین، ۱۵.جی عصرین ایکینجی یاری‌سیندا مومیالاندیغی ایفاده ائدیلیر.
ایکی هفته اؤنجه باشکند لاپازا گئری گؤندریله‌ن مومیا اوزرین‌ده، نوامبر آییندا بولیویلی بیلیم آداملاری و خاریجی متخصصلر طرفین‌دن یئنی بیر چالیشما ائدیلمه‌سی گؤزلنیلیر.
مومیانین قالیقلاری لاپازداکی میللی آرکئولوژی موزه‌سینده توتولور. متخصصلر، اینکا قیزینین اؤلدویون‌ده ۸ یاشین‌دا اولدوغونو، لاما و آلپاکا ایپلریندن تیکیلن بیر پالتارلا باسدیریلدیغینی دگرلندیریر.
اینکا مدنیتینین سون ایللرین‌ده لاپاز یاخینلارین‌داکی آند داغلاریندان گلدیگی بیلینه‌ن مومیانین چوخ یاخشی قوروندوغو ایفاده ائدیلیر.
